15.4.2014. Službeni list Europske unije L 111/33 PROVEDBENA UREDBA VI]EĆA (EU) br. 381/2014 od 14. travnja 2014. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini ('), a posebno njezin članak 14. stavak 1., budući da: (1) _ Vijeće je 5. ožujka 2014. donijelo Uredbu (EU) br. 208/2014 (2) — Dodatne osobe trebalo bi uvrstiti na popis osoba, subjekata i tijela koje podliježu mjerama ograničavanja kako je određeno u Prilogu I. Uredbi (EU) br. 208/2014. (3) = Osim toga, trebalo bi izmijeniti identifikacijske podatke za tri osobe navedene u Prilogu I. Uredbi (EU) br. 208/2014. (4) _ Prilog I. Uredbi (EU) br. 208/2014 stoga bi trebalo izmijeniti na odgovarajući način, DONIJELO JE OVU UREDBU: Članak 1. Osobe navedene u Prilogu I. ovoj Uredbi dodaju se na popis iz Priloga I. Uredbi (EU) br. 208/2014. Članak 2. Prilog I. Uredbi (EU) br. 208/2014 mijenja se kako je određeno u Prilogu II. ovoj Uredbi. Članak 3. Ova Uredba stupa na snagu na dan objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Luksemburg 14. travnja 2014. Za Vijeće Predsjednik C. ASHTON (') SLL 66,6.3.2014., str.1.